**Αρχική Αξιολόγηση για την Ελληνική Γλώσσα**

**για Παιδιά με Μεταναστευτική Βιογραφία 2024 – 2025**

**Κείμενα για Κατανόηση Προφορικού Λόγου**

**1ο Κείμενο:**

**Μαρία:** Ασίμ, πώς πάει το σχολείο; Μαθητής Λυκείου, τώρα, έτσι;

**Ασίμ:** Γεια σου, Μαρία! Ναι! Και είμαι πολύ χαρούμενος. Έκανα κιόλας νέους φίλους. Θέλεις να σου τους δείξω;

**Μαρία:** Βέβαια! Θα φτιάξεις και καφέ;

**Ασίμ:** Ναι, ναι, περίμενε να σου φτιάξω τον ελληνικό σου και να φέρω το κινητό μου.

*(Βήματα, ήχος μπρικιού, φλιτζανιών…)*

**Ασίμ:** Να τος και ο καφές. *(ήχος δίσκου)*

**Μαρία:** Α, σ’ ευχαριστώ πολύ *(ρουφηξιά από καφέ).* Τέλειος!

**Ασίμ:** Λοιπόν, στάσου να βρω τις φωτογραφίες που έβγαλα. *(ήχος scrolling)* Αυτή με την αλογοουρά, τη φράντζα και το άσπρο μπλουζάκι είναι η Λι. Της αρέσουν πολύ τα αθλήματα. *(ήχος scrolling)* Αυτή με το καρό πουκάμισο και τα υπέροχα γαλάζια μάτια είναι η Ιβάνα. Αγαπά τη μουσική. Έχει συνέχεια μαζί της τα ακουστικά της. *(ήχος scrolling)* Αυτός με το ροζ φούτερ είναι ο Τεό. Είναι πάρα πολύ καλός στη ζωγραφική. *(ήχος scrolling)* Και αυτός με τη ριγέ μπλούζα και τη μπάλα είναι ο Γιασίν. Η μεγάλη του αγάπη είναι το μπάσκετ. *(ήχος scrolling)* Αυτή με το μαύρο κολάν είναι η Αμάρα. Της αρέσει πολύ ο χορός. *(ήχος scrolling*) Με το σορτσάκι στη θάλασσα είναι η Λένα που αγαπάει το κολύμπι. *(ήχος scrolling)* Με τα σγουρά μαλλιά και το μαύρο μπλουζάκι είναι η Ειρήνη. Της αρέσει πολύ να διαβάζει βιβλία. *(ήχος scrolling)* Τέλος, το αγόρι με τη μάσκα είναι ο Κώστας. Όπως βλέπεις, αγαπάει πολύ τις γάτες. Τι λες; Πώς σου φαίνονται;

**Μαρία:** Μπράβο, Ασίμ, είστε μια πολύ όμορφη παρέα!

**2ο Κείμενο:**

**Δημοσιογράφος:** (ήχοι πόλης, κόρνες κτλ.) Καλημέρα! Κάνουμε ένα ρεπορτάζ για τα επαγγέλματα και το καθημερινό χρόνο των νέων στην Κύπρο. Θα μας μιλήσετε κι εσείς;

**Γεωργία:** Βέβαια. Γιατί όχι;

**Δημοσιογράφος:** Ωραία! Πώς σε λένε και τι δουλειά κάνεις;

**Γεωργία:** Με λένε Γεωργία και εργάζομαι σε ένα περίπτερο στην Πάφο.

**Δημοσιογράφος:** Σου αρέσει η δουλειά σου, Γεωργία;

**Γεωργία:** Ναι, πολύ, γιατί δεν κουράζομαι και βλέπω πολύ κόσμο.

**Δημοσιογράφος:** Πες μας λίγα λόγια για το καθημερινό σου πρόγραμμα.

**Γεωργία:** Δουλεύω κάθε μέρα από τις 7.30 το πρωί μέχρι τις 2.00 το μεσημέρι, εκτός από την Κυριακή. Κάθε πρωί ξυπνάω στις 6.00, ετοιμάζομαι, τρώω το πρωινό μου, συγυρίζω το διαμέρισμά μου και στις 7.00 πηγαίνω με τα πόδια στη στάση για να πάρω το λεωφορείο και να πάω στη δουλειά. Κάνω κι ένα διάλειμμα στις 11.00 για να φάω το φρούτο μου και στις 11.30 **έρχεται για λίγο η ιδιοκτήτρια του περιπτέρου και εγώ** πηγαίνω στην τράπεζα.

**Δημοσιογράφος:** Και μετά τη δουλειά;

**Γεωργία:** Στις 2.00 φεύγω από το περίπτερο και πηγαίνω στο γυμναστήριο για την καθημερινήμου γυμναστική. Στις 3.30 παίρνω το λεωφορείο και επιστρέφω στο σπίτι μου.

**Δημοσιογράφος:** Και στον ελεύθερο χρόνο σου τι κάνεις;

**Γεωργία:** Κάθε Δευτέρα κάνω μαθήματα χορού και κάθε Τρίτη και Πέμπτη στις 5.30 έχωμάθημα Αγγλικών στα επιμορφωτικά κέντρα. Τα βράδια, συνήθως, μιλάω με τις φίλες μου ή παρακολουθώ ταινίες, μέσω διαδικτύου. Την Παρασκευή ή το Σάββατο βγαίνω για ποτό ή για φαγητό με την παρέα μου.

**Δημοσιογράφος:** Ευχαριστούμε, Γεωργία!

**Γεωργία:** Καλή συνέχεια!

**3ο Κείμενο:**

**Ούρσουλα:** *(ήχοι από περπάτημα, ήχοι πόλης)* Είμαι πολύ χαρούμενη που επιτέλους τα καταφέραμε, μετά από δύο χρόνια που ζούμε στην Κύπρο να πάμε στον ζωολογικό κήπο της Λεμεσού!

**Κώστας:** Κι εγώ, Ούρσουλα! Σας ευχαριστούμε πολύ, κυρία Άννα!

**Κυρία Άννα:** Κι εγώ είμαι χαρούμενη, παιδιά! Θυμάμαι ακόμη όταν ήμουν μικρή και μας πήγαν με το σχολείο σε έναν ζωολογικό κήπο στη Μόσχα. Είδα για πρώτη φορά ελέφαντα, που είναι το αγαπημένο μου ζώο. Ήταν τόσο μεγάλος και εντυπωσιακός!

**Κώστας:** Εμένα το αγαπημένο μου ζώο είναι η καμήλα! Όταν ήμουν μικρός, η δασκάλα μάς διάβασε ένα παραμύθι για τα ταξίδια της καμήλας στην έρημο και από τότε μου αρέσει πολύ! Ελπίζω να δούμε καμήλα στον ζωολογικό κήπο της Λεμεσού. Εσένα, Ούρσουλα, ποιο είναι το αγαπημένο σου ζώο;

**Ούρσουλα:** Μα φυσικά το αγρινό! Είναι ένα ζώο που ζει μόνο στα βουνά της Κύπρου, είναι άγριο πρόβατο με κέρατα και είναι προστατευόμενο είδος, δηλαδή απαγορεύεται το κυνήγι του. Μάθαμε πολλά για τη ζωή και την ιστορία του αγρινού φέτος στο σχολείο, είδαμε φωτογραφίες, θα ήθελα πάρα πολύ να δω ένα αγρινό από κοντά!

**Κυρία Άννα:** Παιδιά, φτάσαμε! Ο ζωολογικός κήπος της Λεμεσού μάς περιμένει! *(ήχοι από ζώα)*

**4ο Κείμενο:**

Το σπίτι μου βρίσκεται στο χωριό Εργάτες κοντά στη Λευκωσία. Είναι μικρό, περίπου 50 τ.μ., αλλά πολύ φωτεινό και βολικό. Έχει ένα μικρό καθιστικό, όπου υπάρχει ένας καναπές, μία πολυθρόνα, δύο καρέκλες και ένα τραπέζι. Εκεί τρώμε συνήθως το πρωινό, το γεύμα και το δείπνο μας. Στον χώρο του καθιστικού βρίσκεται και η τηλεόραση και ο ηλεκτρονικός υπολογιστής. Στον ίδιο χώρο είναι και η κουζίνα, όπου υπάρχει ένα ψυγείο, ένας φούρνος, ο νεροχύτης και ντουλάπια. Αυτό είναι βολικό για μένα, γιατί μου αρέσει να ακούω μουσική, ενώ μαγειρεύω. Η κρεβατοκάμαρα είναι πολύ μικρή αλλά δροσερή το καλοκαίρι και ζεστή τον χειμώνα. Το πιο ωραίο σημείο του σπιτιού είναι η αυλή. Εκεί, η κυρία Μαρία, η ιδιοκτήτρια του σπιτιού έχει φυτέψει λεμονιές και πορτοκαλιές. Οι φίλοι μας λατρεύουν να έρχονται στο σπίτι μας για να καθόμαστε στην αυλή!