**Οδηγίες για τη συμπλήρωση του Ηλεκτρονικού Εντύπου (excel)** **για την καταχώριση των αποτελεσμάτων της Αρχικής Διαγνωστικής Αξιολόγησης για την Ελληνική Γλώσσα για Παιδιά με Μεταναστευτική Βιογραφία**

**Σχολική Χρονιά 2024 – 2025**

Το **Ηλεκτρονικό Έντυπο (excel)** **για την καταχώριση των αποτελεσμάτων της Αρχικής Διαγνωστικής Αξιολόγησης στην Ελληνομάθεια** αποτελείται από τρία (3) φύλλα εργασίας (worksheets) και θα πρέπει να συμπληρωθεί, ανάλογα, με ευθύνη των Διευθύνσεων των εμπλεκόμενων σχολικών μονάδων. Συγκεκριμένα στο:

1. Στο Φύλλο Εργασίας 1 **(αφορά Γυμνάσια, Λύκεια και ΤΕΣΕΚ)** – Θα καταχωριστούν τα στοιχεία, καθώς και το αποτέλεσμα της Αρχικής Διαγνωστικής Αξιολόγησης όλων **των νεοαφιχθέντων παιδιών**, δηλαδή των μαθητών/μαθητριών που δεν κατέχουν Απολυτήριο από δημόσιο Δημοτικό - ισχύει για μαθητές/μαθήτριες Γυμνασίου - ή δημόσιο Γυμνάσιο - ισχύει για μαθητές Λυκείου ή ΤΕΣΕΚ - (ή ιδίου τύπου σχολείο).
2. Στο Φύλλο Εργασίας 2 **(αφορά μόνο τα Γυμνάσια)** - Θα καταχωριστούν τα στοιχεία, καθώς και το αποτέλεσμα της Αρχικής Διαγνωστικής Αξιολόγησης μαθητών/μαθητριών που θα φοιτήσουν στην Α΄ Γυμνασίου και οι οποίοι/οποίες δεν αξιολογήθηκαν στην Ελληνομάθεια από το Κέντρο Εκπαιδευτικής Έρευνας και Αξιολόγησης (ΚΕΕΑ) του Παιδαγωγικού Ινστιτούτου (ΠΙ), **λόγω απουσίας** (αρ. απουσίας 1), **κατά την ημέρα χορήγησης του Δοκιμίου, κατά τη φοίτησή τους στη Στ΄ δημοτικού (σχ. χρονιά 2023 - 2024)**.
3. Στο Φύλλο Εργασίας 3 **(αφορά μόνο τα Γυμνάσια)** - Θα καταχωριστούν τα στοιχεία, καθώς και το αποτέλεσμα της Αρχικής Διαγνωστικής Αξιολόγησης **μαθητών/μαθητριών που ανήκουν στο Πρόγραμμα της Ειδικής Αγωγής** και δεν αξιολογήθηκαν, κατά τη φοίτησή τους στη Στ΄ Δημοτικού, στην Ελληνομάθεια από ΚΕΕΑ του ΠΙ.

2. Υπενθυμίζεται ότι **το Δοκίμιο Αρχικής Διαγνωστικής Αξιολόγησης** θα πρέπει να χορηγηθεί στους/στις προαναφερθέντες/προαναφερθείσες μαθητές/μαθήτριες οπωσδήποτε **μέχρι τις 13/9/2024**, αφού πρώτα **εξασφαλιστεί η γραπτή συγκατάθεση των γονέων/κηδεμόνων**.

3. Για περιπτώσειςμαθητών/μαθητριών, που ανήκουν στις πιο πάνω κατηγορίες και για τους οποίους/οποίες δεν έχει εξασφαλιστεί η γραπτή συγκατάθεση γονέων/κηδεμόνων προκειμένου να τους χορηγηθεί το υπό αναφορά Δοκίμιο, θα καταχωρίζεται στο ανάλογο Φύλλο Εργασίας **μόνο το ονοματεπώνυμό τους** και στη στήλη «Παρατηρήσεις» θα σημειώνεται ότι **«Δεν υπάρχει συγκατάθεση γονέων/κηδεμόνων».**

4. Επισημαίνεται ότι το εν λόγω Ηλεκτρονικό Έντυπο θα πρέπει να αποσταλεί πλήρως συμπληρωμένο από το ηλεκτρονικό ταχυδρομείο κάθε σχολείου (για σκοπούς διασφάλισης των προσωπικών δεδομένων) στο ηλεκτρονικό ταχυδρομείο του Τομέα ΜΒ ([dme-metanasteftiki-viografia@schools.ac.cy](mailto:dme-metanasteftiki-viografia@schools.ac.cy)), το αργότερο μέχρι τις 17/9/2024.