**Αρχικής Αξιολόγησης για την Ελληνική Γλώσσα για Παιδιά με Μεταναστευτική Βιογραφία**

**2024 – 2025**

**ΟΔΗΓΙΕΣ**

**ΚΑΤΑΝΟΗΣΗ ΠΡΟΦΟΡΙΚΟΥ ΛΟΓΟΥ - ΜΕΡΟΣ 2Ο**

**Διαδικασία χορήγησης κειμένων ακρόασης:**

**ΓΙΑ ΤΗΝ ΑΝΑΠΑΡΑΓΩΓΗ ΤΩΝ ΚΕΙΜΕΝΩΝ ΑΚΡΟΑΣΗΣ ΕΙΝΑΙ ΑΠΑΡΑΙΤΗΤΗ Η ΧΡΗΣΗ ΗΛΕΚΤΡΟΝΙΚΟΥ ΥΠΟΛΟΓΙΣΤΗ.**

**ΕΠΙΣΗΣ ΕΙΝΑΙ ΑΠΑΡΑΙΤΗΤΟ Ο/Η ΕΚΠΑΙΔΕΥΤΙΚΟΣ ΝΑ ΕΛΕΓΞΕΙ ΕΚ ΤΩΝ ΠΡΟΤΕΡΩΝ ΟΤΙ:**

**Α) ΤΑ ΗΧΗΤΙΚΑ ΑΡΧΕΙΑ ΑΝΟΙΓΟΥΝ ΑΠΟ ΤΟΝ ΗΛΕΚΤΡΟΝΙΚΟ ΥΠΟΛΟΓΙΣΤΗ ΤΗΣ ΑΙΘΟΥΣΑΣ ΣΤΗΝ ΟΠΟΙΑ ΘΑ ΔΙΕΞΑΧΘΕΙ Η ΤΕΛΙΚΗ ΕΞΕΤΑΣΗ.**

**Β) Ο ΗΧΟΣ ΑΚΟΥΓΕΤΑΙ ΕΠΑΡΚΩΣ ΣΕ ΟΛΟΚΛΗΡΗ ΤΗΝ ΑΙΘΟΥΣΑ (ΙΣΩΣ ΧΡΕΙΑΣΤΕΙ Η ΧΡΗΣΗ ΜΕΓΑΦΩΝΩΝ).**

Αντιστοίχιση δραστηριοτήτων και ηχητικών αρχείων:

|  |  |
| --- | --- |
| ***Δραστηριότητα*** | ***Ονομασία ηχητικού αρχείου*** |
| 1 | 1o keimeno double.mp3/1o keimeno double.wav |
| 2 | 2o keimeno double.mp3/ 2o keimeno double.wav |
| 3 | 3o keimeno double.mp3/ 3o keimeno double.wav |
| 4 | 4o keimeno double.mp3/ 4o keimeno double.wav |

Ο/Η εκπαιδευτικός

1. ενθαρρύνει τους μαθητές και τις μαθήτριες να διατρέξουν τα υποερωτήματα του κάθε ερωτήματος, προτού ακουστεί το κάθε κείμενο για πρώτη φορά. Παρέχεται χρόνος 1-2 λεπτών.

2. αναφέρει στους μαθητές και τις μαθήτριες ότι θα πρέπει να κάνουν ησυχία και να ακούνε όλοι και όλες προσεκτικά τα κείμενα ακρόασης και ότι μπορούν, ενώ ακούνε, να σημειώνουν τις ορθές απαντήσεις.

3. αναφέρει ότι μετά το τέλος της πρώτης ακρόασης του κάθε κειμένου, οι μαθητές και οι μαθήτριες θα έχουν στη διάθεσή τους 1-2 λεπτά, για να συμπληρώσουν τις ορθές απαντήσεις, προτού ακουστεί το κείμενο για δεύτερη φορά.

4. μετά την ακρόαση του κάθε κειμένου για δεύτερη φορά, είναι καλό να δίδεται ακόμη ένα (1) περίπου λεπτό στους μαθητές και τις μαθήτριες, για να ελέγξουν τις απαντήσεις τους.

**Σημείωση: Για τα ηχητικά αρχεία συστήνεται, πριν από την έναρξη της εξέτασης, να γίνει λήψη (download) των αρχείων.**